
[bookmark: _Hlk209164169]Na temelju članka 50. Zakona o proračunu („Narodne novine“, broj 144/21) i članka 30. Statuta Općine Novo Virje („Službeni glasnik Koprivničko-križevačke županije“ broj 4/21), Općinsko vijeće Općine Novo Virje na 5. sjednici održanoj 16. prosinca 2025. donijelo je 

ODLUKU
[bookmark: _Hlk209164092]o uvođenju Riznice Općine Novo Virje i Objedinjene glavne knjige proračuna
I. TEMELJNE ODREDBE

Članak 1.

Ovom se Odlukom uvodi sustav rizničnog poslovanja na razini proračuna i proračunskog korisnika Općine Novo Virje (u daljnjem tekstu: proračunski korisnik) i Objedinjene glavne knjige proračuna, koji se temelji na jedinstvenom računovodstveno-informatičkom sustavu, s ciljem stvaranja pretpostavki za učinkovito upravljanje ukupnim proračunskim sredstvima i obavljanja poslovanja preko jedinstvenog računa Riznice Općine Novo Virje (u daljnjem tekstu: Riznica).

Članak 2.

             Riznica je cjelovit sustav u kojem se u skladu sa Zakonom o proračunu, ovom Odlukom i drugim propisima, obavljaju poslovi koji se odnose na pripremu, izvršenje i konsolidaciju Proračuna Općine Novo Virje i financijskih planova proračunskog korisnika, proračunsko računovodstvo i računovodstvo proračunskog korisnika te upravljanje platnim prometom Proračuna.
            Jedinstvenom aplikacijom i bazom podataka osigurava se objedinjavanje svih poslova i
transakcija u informacijskom i upravljačkom smislu.
Glavna knjiga proračuna u sastavu objedinjene glavne knjige proračuna sadrži evidencije transakcija na imovini, obvezama, vlastitim izvorima, prihodima, rashodima, primicima i izdacima proračuna evidentiranih po modificiranom načelu nastanka događaja.
Glavna knjiga proračunskog korisnika u sastavu Objedinjene glavne knjige proračuna sadrži minimalno evidencije transakcija u vezi rashoda i obveza, izdataka i primitaka, potraživanja iz nadležnog proračuna za uplaćena sredstva na jedinstveni račun proračuna te prihode proračunskog korisnika za financiranje redovne djelatnosti evidentiranih po modificiranom načelu nastanka događaja.
Računovodstveno-informatički sustav Riznice je sustav međusobno povezanih računalnih programa koji prate ukupan proces upravljanja proračunom: pripremu proračuna, izvršenje i konsolidaciju proračuna putem jedinstvenog računovodstvenog sustava koji uključuje vođenje glavne knjige i svih zakonom propisanih pomoćnih knjiga Općine Novo Virje i njezinog proračunskog korisnika uz zadržavanje pravne osobnosti.
Planirani rok uvođenja potpunog sustava Riznice je 1. siječnja 2026. godine.

Članak 3.

Poslovanje u Riznici obavljat će se na način da se svi prihodi proračuna i proračunskog korisnika uplaćuju u jedinstveni račun Riznice i sva plaćanja izvršavaju se s tog računa, a račun proračunskog korisnika se zatvara.
U proračunu Općine Novo Virje iskazivat će se i evidentirati vlastiti i namjenski prihodi proračunskog korisnika i rashodi proračunskog korisnika koji se financiraju iz tih prihoda.
           P	roračunski korisnik biti će integrirani u jedinstveni računovodstveno-informatički sustav Riznice.
          Proračunski korisnik formirati će i slati zahtjeve na plaćanje s troškovima koji se financiraju iz svih izvora financiranja.
Općina Novo Virje će preuzeti verifikaciju zahtjeva i provoditi plaćanja iz svih izvora financiranja za proračunskog korisnika.

Članak 4.

          Uspostava sustava Riznice planira se provesti u jednoj fazi.

Članak 5.

	          Poslovanje u Riznici obavljat će se na način da proračunski korisnik zatvori svoj 
poslovni račun s 31.12.2025. i s 1.1.2026. posluje preko jedinstvenog računa Riznice.
          U proračunu Općine Novo Virje iskazivat će se i evidentirati vlastiti i namjenski prihodi proračunskog korisnika i rashodi proračunskog korisnika koji se financira iz tih prihoda.
U sustavu Riznice vršiti će se konsolidirano planiranje i unos podataka iz vlastitih i namjenskih izvora financiranja proračunskog korisnika za potrebe konsolidiranog izvještaja o izvršenju Proračuna Općine Novo Virje.

Članak 6.

         U  sustav poslovanja putem Riznice prijeći će proračunski korisnik Dječji vrtić Bregunica. .

II.  SUSTAV OPĆINSKE RIZNICE

Članak 7.

Cjelovitost sustava općinske Riznice postiže se korištenjem jedinstvene aplikacije i središnje baze podataka za sve korisnike Riznice.
	          Povezanost dislociranog proračunskog korisnika ostvaruje se primjenom koncepta web aplikacije i interneta kao komunikacijskog medija.

Članak 8.

         Sustav Riznice obuhvaća dva međusobno povezana dijela:
- plan proračuna i
- glavnu knjigu koja sadrži knjigovodstvene i pomoćne evidencije.

Članak 9.

 Priprema i planiranje Proračuna obuhvaća poslove vezane uz planiranje, izradu i donošenje Proračuna, financijskih planova proračunskog korisnika te konsolidiranog Proračuna Općine Novo Virje, pripremu i uspostavljanje sustava planiranja i praćenja Proračuna po programima te izradu smjernica i uputa za izradu Proračuna.
          Priprema i planiranje Proračuna obveza je Jedinstvenog upravnog odjela Općine Novo Virje i proračunskog korisnika u sustavu Riznice.
  Glavna knjiga Riznice vodi se u Jedinstvenom upravnom odjelu Općine Novo Virje. Uspostavom Riznice i jedinstvenog računa Riznice glavna knjiga obuhvaćat će sve transakcije i poslovne događaje, odnosno imovinu i obveze koje se odnose na proračun i na proračunske korisnike. Sastavni dio glavne knjige su pomoćne knjige kao dodatni izvor analitičkih podataka potrebnih za efikasno upravljanje financijama i kontrolu izvršenih prihoda i primitaka te rashoda i izdataka.


Članak 10.

   Jedinstveni Upravni odjel Općine Novo Virje i proračunski korisnik čija se financijska izvješća konsolidiraju u financijskim izvješćima Općine Novo Virje obvezni su svoje poslovanje obavljati putem Riznice. 
   Proračunski korisnik obvezan je i nadalje voditi svoje poslovne knjige propisane zakonom.
    Za sva poslovanja i transakcije unutar same Riznice koriste se vjerodostojne knjigovodstvene isprave.
Članak 11.

   Plaćanja unutar Riznice vrše se temeljem zahtjeva za plaćanjem proračunskog korisnika koji se temelji na vjerodostojnoj ispravi.
          Jedinstveni račun Riznice postaje račun koji služi za primanje, čuvanje, plaćanje i 
prijenos svih prihoda, primitaka, rashoda, izdataka i drugih plaćanja proračuna i proračunskog korisnika.

Članak 12.

 Proračunski korisnik Općine Novo Virje, obvezan je zatvoriti svoj žiro račun, a sredstva koja se nalaze na računu obvezan je uplatiti u Proračun Općine Novo Virje.

Članak 13.

  Uspostavom jedinstvenog računa Riznice taj račun postaje instrument upravljanja likvidnošću općinskog Proračuna putem kojeg se upravlja transakcijama prema mjestu nastanka događaja (glavna knjiga proračuna i proračunskog korisnika) te omogućava provođenje financijske kontrole na razini općinske Riznice.

Članka 14.

   Transakcije i poslovni događaji u glavnoj knjizi proračunskog korisnika moraju biti usklađeni sa sadržajem i iznosom transakcije i poslovnih događaja sustava glavne knjige Riznice.

Članak 15.

          Ova Odluka objavit će se u “Službenom glasniku Koprivničko-križevačke županije”, a stupa na snagu 1. siječnja 2026. godine.

